title: Sprendimas dėl Europos Bendrijų oficialiojo leidinio įsteigimo

text:
Svarbus teisinis pranešimas

|

31958D1006(02)

Oficialusis leidinys 017 , 06/10/1958 p. 0419 - 0419

		Sprendimasdėl "Europos Bendrijų oficialiojo leidinio" įsteigimoEUROPOS ATOMINĖS ENERGIJOS BENDRIJOS TARYBA,atsižvelgdama į Europos atominės energijos bendrijos steigimo sutarties 163 straipsnį,atsižvelgdama į Parlamentinės asamblėjos pirmininko ir Vyriausiosios valdybos, Europos ekonominės bendrijos Komisijos ir Europos atominės energijos bendrijos Komisijos pirmininkų pasiūlymus,kadangi Europos ekonominė bendrija, Europos anglių ir plieno bendrija bei Europos atominės energijos bendrija turėtų turėti bendrą oficialųjį leidinį,NUSPRENDĖ:įsteigti Bendrijos oficialųjį leidinį, kaip apibrėžta Europos atominės energijos bendrijos steigimo sutarties 163 straipsnyje - Europos Bendrijų oficialųjį leidinį.Priimta Briuselyje, 1958 m. rugsėjo 15 d.Tarybos varduPirmininkasBalke--------------------------------------------------


title: 2010/511/ES: 2010 m. gegužės 5 d. Europos Parlamento sprendimas dėl Europos profesinio mokymo plėtros centro 2008 finansinių metų sąskaitų uždarymo

text:
25.9.2010

               LT

               Europos Sąjungos oficialusis leidinys

               L 252/127

         EUROPOS PARLAMENTO SPRENDIMAS
   2010 m. gegužės 5 d.
   dėl Europos profesinio mokymo plėtros centro 2008 finansinių metų sąskaitų uždarymo
   (2010/511/ES)
   EUROPOS PARLAMENTAS,
   atsižvelgdamas į Europos profesinio mokymo plėtros centro 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos profesinio mokymo plėtros centro 2008 finansinių metų metinių finansinių ataskaitų su Centro atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (3), ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0091/2010),

               1.

               pritaria Europos profesinio mokymo plėtros centro 2008 finansinių metų sąskaitų uždarymui;

               2.

               paveda Pirmininkui perduoti šį sprendimą Europos profesinio mokymo plėtros centro direktoriui, Tarybai, Komisijai bei Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 118.

      (2)  OL L 248, 2002 9 16, p. 1.

      (3)  OL L 39, 1975 2 13, p. 1.

      (4)  OL L 357, 2002 12 31, p. 72.


title: 2004 m. balandžio 13 d. Komisijos sprendimas, kuriuo priimamas įsipareigojimas, pasiūlytas ryšium su antidempingo bylos dėl silicio, kurio kilmės šalis yra Rusija, importo nagrinėjimu (pranešta dokumentu Nr. C(2004) 1312)

text:
Svarbus teisinis pranešimas

|

32004D0445

Oficialusis leidinys L 127 , 29/04/2004 p. 0114 - 0115

		Komisijos sprendimas2004 m. balandžio 13 d.kuriuo priimamas įsipareigojimas, pasiūlytas ryšium su antidempingo bylos dėl silicio, kurio kilmės šalis yra Rusija, importo nagrinėjimu(pranešta dokumentu Nr. C(2004) 1312)(2004/445/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių [1] (pagrindinis reglamentas), ypač jo 8 ir 9 straipsnius,pasikonsultavusi su Patariamuoju komitetu,kadangi:A. TVARKA(1) Komisija Reglamentu (EB) Nr. 1235/2003 [2] nustatė laikinuosius silicio (aptariamas produktas), kurio kilmės šalis yra Rusija, antidempingo muitus.(2) Priėmusi laikinąsias antidempingo priemones, Komisija tęsė dempingo, žalos ir Bendrijos intereso tyrimą. Galutiniai nustatyti duomenys ir tyrimo išvados yra išdėstyti 2003 m. gruodžio 22 d. Tarybos reglamente (EB) Nr. 2229/2003, nustatančiame galutinius antidempingo muitus ir galutinai surenkančiame laikinuosius muitus, nustatytus Rusijoje pagaminto silicio importui [3] (galutinis reglamentas).(3) Tyrimas patvirtino laikinąsias išvadas dėl žalingo dempingo, susijusio su silicio, kurio kilmės šalis yra Rusija, importu, poveikio.B. ĮSIPAREIGOJIMAS(4) Po to, kai buvo priimtos laikinosios antidempingo priemonės, SKU LLC, "Sual-Kremny-Ural" ir ZAO KREMNY, bendradarbiaujantys eksportuojantys Rusijos gamintojai, priklausantys SUAL HOLDING grupei, kartu su susijusia Šveicarijos prekybos bendrove ASMP GmbH (SKU LLC, "Sual-Kremny-Ural"; ZAO KREMNY ir ASMP GmbH toliau bendrai vadinamos Bendrove), vadovaudamiesi pagrindinio reglamento 8 straipsnio 1 dalies nuostatomis, pasiūlė įsipareigojimą. Įsipareigojimas buvo pasiūlytas, laikantis pagrindinio reglamento 8 straipsnio 2 dalyje nustatytų terminų, tačiau dėl priežasčių, kurios išsamiai išdėstytos galutinio reglamento 94 konstatuojamojoje dalyje, negalėjo būti priimtas.(5) Todėl Bendrovė pateikė iš esmės pataisytą įsipareigojimo pasiūlymą. Tame įsipareigojimo pasiūlyme Bendrovė pasiūlė parduoti aptariamą produktą tokia kaina arba aukštesne net ir už tokią, kuri pašalintų žalingą dempingo poveikį. Be to, šiame įsipareigojime numatyta, kad aptariamo produkto pardavimui į Bendriją, patenkančiam į įsipareigojimo taikymo sritį, bus numatyta metinė viršutinė kiekybinė riba. Pasiekus atitinkamą konkrečių metų kiekybinę ribą, taikomas galiojantis antidempingo muitas. Vadovaujantis pagrindinio reglamento 8 straipsnio 4 dalimi, nekonfidenciali pataisyto įsipareigojimo pasiūlymo redakcija buvo atskleista suinteresuotoms šalims. Po šio atskleidimo nebuvo gauta jokių komentarų, kuriuose būtų išreikštas prieštaravimas dėl tokiu įsipareigojimu nustatomos kainos.(6) Taip pat Bendrovė reguliariai teiks Komisijai išsamią informaciją apie savo vykdomus eksportus į Bendriją, įskaitant informaciją apie ne tik silicį, bet ir kitus produktus tam, kad Komisija galėtų tinkamai vykdyti įsipareigojimo vykdymo stebėjimą. Bendrovė taip pat pateikė informaciją, susijusią su savo klientų sąrašais, ir savo klientams parduotų produktų kiekius bei jų kainas. Tai parodė, kad nežiūrint to, kad pirmasis pateiktas Bendrovės įsipareigojimas kėlė abejonių, didžioji aptariamo produkto pardavimų dalis teko klientams, kuriems Bendrovė nebuvo kitų jos produktų įsigijimo šaltinis ir todėl buvo laikoma, kad kryžminio kainos kompensavimo tarp aptariamo produkto ir kitų produktų rizika ribota. Bet koks pardavimų modelio pokytis bus atidžiai Komisijos stebimas. Šiuo požiūriu pažymėtina, kad pataisytame įsipareigojime yra straipsnis, kuriame teigiama, kad bet koks prekybos su Bendrija modelio pokytis, neturintis pakankamai rimtos priežasties ar ekonominio pateisinimo, išskyrus antidempingo priemonių taikymą, būtų laikomas įsipareigojimo pažeidimu. Laikoma, kad tokios aplinkybės riboja sutartinio įsipareigojimo apėjimo riziką.(7) Šis galutinis priimtinas pasiūlymas dėl kainos įsipareigojimo Bendrovės buvo pateiktas prieš paskelbiant galutines išvadas, tačiau tokiame bylos nagrinėjimo etape, kad įtraukti jo priėmimo į galutinį reglamentą administravimo prasme jau buvo nebeįmanoma. Išimtinai ir ypač atsižvelgiant į Bendrovės pastangas išsklaidyti Komisijos susirūpinimą dėl apėjimo rizikos ir žalos pašalinimo, įsipareigojimo priėmimas laikomas tinkamu žingsniu, nežiūrint to fakto, kad jis buvo pateiktas pasibaigus laikotarpiui, per kurį turi būti pateikiami pareiškimai, laikantis pagrindinio reglamento 20 straipsnio 5 dalies nuostatų.(8) Komisijai siekiant kontroliuoti veiksmingą Bendrovės įsipareigojimo laikymąsi, pastarajai pateikus atitinkamai muitinei prašymą išleisti produktą į laisvą apyvartą, nuo muito atleidžiama muitinei pateikus galiojančią eksportuojančių gamintojų, kurių įsipareigojimas yra pripažintas, išduotą įsipareigojimo sąskaitą faktūrą, kurioje yra nurodyti bent jau informacijos elementai, išvardyti Tarybos reglamento (EB) Nr. 2229/2003 priede su pakeitimais, padarytais Tarybos reglamentu (EB) Nr. 821/2004, ir Bendrovės išduotą sertifikatą, patvirtinantį, kad yra atlikta visų komercinėje sąskaitoje faktūroje išvardytų produktų rūšių cheminė analizė. Ši informacija reikalinga dar ir tam, kad muitinės institucijos lengviau galėtų įsitikinti, jog krovinys pakankamai tiksliai atitinka komercinius dokumentus. Tokios sąskaitos faktūros ir sertifikato nepateikus arba, jeigu jie neatitinka muitinei pateiktos produkto, užuot atleidus nuo muito, turėtų būti mokamas atitinkamos normos antidempingo muitas.(9) Pažeidus įsipareigojimą ar įtarus jo pažeidimu ar įsipareigojimą atsiėmus, remiantis pagrindinio reglamento 8 straipsnio 9 ir 10 dalimis, gali būti taikomas antidempingo muitas,PRIĖMĖ ŠĮ SPRENDIMĄ:1 straipsnis1. Toliau paminėtų gamintojų įsipareigojimas, pasiūlytas ryšium su silicio, kurio kilmės šalis yra Rusija, importo antidempingo bylos nagrinėjimu, yra priimtas.Šalis | Bendrovės | Papildomas TARIC kodas |Rusija | SKU LLC, "Sual-Kremny-Ural", Kamenskas, Uralo sritis, Rusija, ir ZAO "KREMNY", Irkutskas, Irkutsko sritis, Rusija ir su jomis susijusi prekybos bendrovė ASMP GmbH, Baarerstrasse 16, CH 6300 Zug, Šveicarija; visos bendrovės priklauso SUAL Holding grupei. | A517 |2 straipsnisŠis sprendimas įsigalioja 2004 m. balandžio 30 d.Priimta Briuselyje, 2004 m. balandžio 13 d.Komisijos varduPascal LamyKomisijos narys[1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 1972/2002 (OL L 305, 2002 11 7, p. 1).[2] OL L 173, 2003 7 11, p. 14.[3] OL L 339, 2003 12 24, p. 3. Reglamentas su pakeitimais, padarytais Reglamentu (EB) Nr. 821/2004 (OL L 127, 2004 4 29, p. 1).--------------------------------------------------


title: 2012 m. kovo 19 d. Tarybos sprendimas 2012/158/BUSP, kuriuo iš dalies keičiamas Sprendimas 2011/173/BUSP dėl ribojamųjų priemonių atsižvelgiant į padėtį Bosnijoje ir Hercegovinoje

text:
20.3.2012

               LT

               Europos Sąjungos oficialusis leidinys

               L 80/17

         TARYBOS SPRENDIMAS 2012/158/BUSP
   2012 m. kovo 19 d.
   kuriuo iš dalies keičiamas Sprendimas 2011/173/BUSP dėl ribojamųjų priemonių atsižvelgiant į padėtį Bosnijoje ir Hercegovinoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. kovo 21 d. Taryba priėmė Sprendimą 2011/173/BUSP (1);

               (2)

               remiantis Sprendimo 2011/173/BUSP peržiūros rezultatais, ribojamosios priemonės turėtų būti atnaujintos iki 2013 m. kovo 22 d.;

               (3)

               Sprendimas 2011/173/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/173/BUSP 6 straipsnio antra pastraipa pakeičiama taip:

      „Šis sprendimas taikomas iki 2013 m. kovo 22 d.“.

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. kovo 19 d.

            Tarybos vardu

            Pirmininkė

         M. GJERSKOV

      (1)  OL L 76, 2011 3 22, p. 68.


title: 2015 m. balandžio 29 d. Europos Parlamento sprendimas (ES) 2015/1653 dėl Europos aplinkos agentūros 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/227

      EUROPOS PARLAMENTO SPRENDIMAS (ES) 2015/1653
      2015 m. balandžio 29 d.
      dėl Europos aplinkos agentūros 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos aplinkos agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos aplinkos agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (5), ypač į jo 13 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8–0083/2015),

         1.

            patvirtina Europos aplinkos agentūros vykdančiajam direktoriui, kad Agentūros 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aplinkos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 144.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 126, 2009 5 21, p. 13.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 1988 m. gruodž1io 21 d. Tarybos sprendimas dėl suderinto protokolo, iš dalies keičiančio Europos ekonominės bendrijos ir Honkongo susitarimą dėl prekybos tekstilės gaminiais, laikinojo taikymo

text:
Svarbus teisinis pranešimas

|

31988D0666

Oficialusis leidinys L 382 , 31/12/1988 p. 0044 - 0044

		Tarybos sprendimas1988 m. gruodž1io 21 d.dėl suderinto protokolo, iš dalies keičiančio Europos ekonominės bendrijos ir Honkongo susitarimą dėl prekybos tekstilės gaminiais, laikinojo taikymo(88/666/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi baigiant jo sudarymui būtinas procedūras 1986 m. spalio 2 d. parafuotą Europos ekonominės bendrijos ir Honkongo susitarimą dėl prekybos tekstilės gaminiais, sutinkamai su Sprendimu 88/213/EEB [1], Bendrija laikinai taikė nuo 1987 m. sausio 1 d.;kadangi tas Susitarimas suteikia kiekybinę tam tikrų kategorijų kvotų koregavimo galimybę, kad būtų leista įvesti Kombinuotąją nomenklatūrą;kadangi po Bendrijos ir Honkongo konsultacijų 1988 m. liepos 29 d. buvo parafuotas suderintas protokolas, iš dalies pakeičiantis Susitarime nurodytas 7 ir 78 kategorijos gaminių kvotas;kadangi baigiant Susitarimo ir suderinto protokolo sudarymui būtinas procedūras, suderintas protokolas turi būti taikomas laikinai ir įsigalioti nuo 1988 m. sausio 1 d. su sąlyga, kad Honkongas imsis atsakomojo laikino taikymo,NUTARĖ:1 straipsnisBaigiant jo sudarymui būtinas procedūras suderintas protokolas, iš dalies pakeičiantis Europos ekonominės bendrijos ir Honkongo susitarimą dėl prekybos tekstilės gaminiais, Bendrijoje taikomas laikinai ir įsigalioja nuo 1988 m. sausio 1 d. su sąlyga, kad Honkongas imsis atsakomojo laikino taikymo.Prie šio sprendimo pridedamas suderinto protokolo tekstas.2 straipsnisKomisija raginama siekti Honkongo Vyriausybės sutikimo dėl 1 straipsnyje nurodyto suderinto protokolo laikinojo taikymo ir apie tai pranešti Tarybai.Priimta Briuselyje, 1988 m. gruodžio 21 d.Tarybos varduPirmininkasV. Papandreou[1] OL L 97, 1988 4 14, p. 1.--------------------------------------------------


title: 2015 m. balandžio 29 d. Europos Parlamento sprendimas (ES) 2015/1646 dėl Europos prieglobsčio paramos biuro 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/202

      EUROPOS PARLAMENTO SPRENDIMAS (ES) 2015/1646
      2015 m. balandžio 29 d.
      dėl Europos prieglobsčio paramos biuro 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos prieglobsčio paramos biuro 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos prieglobsčio paramos biuro 2013 finansinių metų metinių finansinių ataskaitų kartu su Biuro atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Biuras įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (5), ypač į jo 35 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0085/2015),

         1.

            pažymi, kad Europos prieglobsčio paramos biuro galutinėse metinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos prieglobsčio paramos biuro 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 102.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 132, 2010 5 29, p. 11.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2016 m. balandžio 28 d. Europos Parlamento sprendimas (ES) 2016/1506 dėl Europos prieglobsčio paramos biuro 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/214

         EUROPOS PARLAMENTO SPRENDIMAS (ES) 2016/1506
   2016 m. balandžio 28 d.
   dėl Europos prieglobsčio paramos biuro 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos prieglobsčio paramos biuro 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos prieglobsčio paramos biuro 2014 finansinių metų metinių ataskaitų kartu su Biuro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Biuras įvykdė 2014 finansinių metų biudžetą (05584/2016 – C8-0092/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (4), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0133/2016),

               1.

               pažymi, kad Europos prieglobsčio paramos biuro galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Europos prieglobsčio paramos biuro 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 102.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 132, 2010 5 29, p. 11.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009/494/EB: 2009 m. birželio 25 d. Komisijos sprendimas dėl tam tikrų apsaugos priemonių, susijusių su labai patogeniško paukščių gripo H5N1 potipio virusu Kroatijoje ir Šveicarijoje (pranešta dokumentu Nr. C(2009) 4977) (Tekstas svarbus EEE)

text:
27.6.2009

               LT

               Europos Sąjungos oficialusis leidinys

               L 166/74

      KOMISIJOS SPRENDIMAS

   2009 m. birželio 25 d.
   dėl tam tikrų apsaugos priemonių, susijusių su labai patogeniško paukščių gripo H5N1 potipio virusu Kroatijoje ir Šveicarijoje
   (pranešta dokumentu Nr. C(2009) 4977)
   (Tekstas svarbus EEE)
   (2009/494/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 1 ir 7 dalis,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 1 ir 6 dalis,
   kadangi:

               (1)

               2008 m. rugpjūčio 8 d. Komisijos reglamentu (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (3), nustatytos veterinarinio sertifikavimo sąlygos, taikomos į Bendriją importuojant ir per ją tranzitu vežant naminius paukščius ir tam tikrus jų produktus. Dėl Bendrijos taisyklių aiškumo ir nuoseklumo šiame sprendime reikėtų atsižvelgti į tame reglamente pateiktas naminių paukščių ir perinių kiaušinių apibrėžtis.

               (2)

               2007 m. kovo 23 d. Komisijos reglamentu (EB) Nr. 318/2007, nustatančiu gyvūnų sveikatos reikalavimus tam tikriems į Bendriją įvežamiems paukščiams ir jų karantino sąlygas (4), nustatyti gyvūnų sveikatos reikalavimai tam tikriems į Bendriją iš trečiųjų šalių ir jų teritorijos dalių importuojamiems paukščiams. Dėl Bendrijos taisyklių aiškumo ir nuoseklumo šiame sprendime reikėtų atsižvelgti į tame reglamente pateiktas paukščių apibrėžtis.

               (3)

               Nustačius labai patogeniško paukščių gripo H5N1 potipio viruso laukinių paukščių populiacijoje atvejus abiejose minėtose trečiosiose šalyse, buvo priimtas 2006 m. kovo 31 d. Komisijos sprendimas 2006/265/EB dėl tam tikrų apsaugos priemonių, susijusių su įtarimu dėl labai patogeniško paukščių gripo Šveicarijoje (5) ir 2006 m. liepos 28 d. Komisijos sprendimas 2006/533/EB dėl tam tikrų laikinų apsaugos priemonių, susijusių su labai patogeniniu paukščių gripu Kroatijoje (6). Šiuose sprendimuose numatyta, kad valstybės narės turi sustabdyti gyvų naminių paukščių, Ratitae genties paukščių, ūkiuose auginamų bei laukinių medžiojamųjų plunksnuočių ir kai kurių kitų gyvų paukščių, įskaitant paukščius augintinius, ir šių rūšių perinių kiaušinių bei tam tikrų paukščių produktų importą iš tam tikrų Kroatijos ir Šveicarijos teritorijos dalių. Sprendimai 2006/265/EB ir 2006/533/EB sujungti į vieną teisės aktą, o priemonių taikymo laikotarpis 2008 m. birželio 26 d. Komisijos sprendimu 2008/555/EB dėl tam tikrų apsaugos priemonių, susijusių su labai patogeniško paukščių gripo H5N1 potipio virusu Kroatijoje ir Šveicarijoje (7) pratęstas iki 2009 m. birželio 30 d.

               (4)

               2006 m. birželio 14 d. Komisijos sprendimu 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis (8), nustatytos tam tikros biologinio saugumo ir ribojamosios priemonės, skirtos išvengti šios ligos plitimo, įskaitant A ir B teritorijų, įtarus ar patvirtinus ligos naminių paukščių populiacijoje protrūkį, nustatymą.

               (5)

               2006 m. rugpjūčio 11 d. Komisijos sprendimu 2006/563/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis (9), nustatytos tam tikros apsaugos priemonės, skirtos išvengti, kad laukiniai paukščiai neužkrėstų naminių paukščių, įskaitant rizikos vertinimu pagrįstą kontroliuojamųjų ir stebėsenos teritorijų nustatymą atsižvelgiant į epideminius, geografinius ir ekologinius veiksnius, įtarus ar nustačius šią ligą laukinių paukščių populiacijoje.

               (6)

               Kroatija pranešė Komisijai, kad šios trečiosios šalies kompetentingos institucijos taiko apsaugos priemones, kurios yra lygiavertės valstybių narių kompetentingų institucijų priemonėms, numatytoms Sprendime 2006/563/EB, taikomoms įtarus ar nustačius labai patogeniško paukščių gripo, kurį laukiniams paukščiams sukelia gripo H5N1 potipio virusas, atvejų, ir kad nedelsdama praneš Komisijai apie visus vėlesnius gyvūnų sveikatos būklės pokyčius, įskaitant visų pirma visus nustatytus šios ligos laukinių paukščių populiacijoje atvejus.

               (7)

               Šveicarija pranešė Komisijai, kad šios trečiosios šalies kompetentingos institucijos taiko apsaugos priemones, kurios yra lygiavertės valstybių narių kompetentingų institucijų priemonėms, numatytoms Sprendimuose 2006/415/EB ir 2006/563/EB, taikomoms įtarus ar patvirtinus labai patogeniško paukščių gripo, kurį laukiniams paukščiams sukelia gripo H5N1 potipio virusas, atvejų, ir kad nedelsdama praneš Komisijai apie visus vėlesnius gyvūnų sveikatos būklės pokyčius, įskaitant visų pirma visus šios ligos protrūkius naminių arba laukinių paukščių populiacijoje arba nustatytus ligos atvejus. Taip pat reikėtų atsižvelgti į Europos bendrijos ir Šveicarijos Konfederacijos susitarimą dėl prekybos žemės ūkio produktais (10).

               (8)

               Komisija nedelsdama apie tai informuos valstybes nares ir joms perduos visą iš Kroatijos ir Šveicarijos kompetentingų institucijų gautą tokią informaciją.

               (9)

               Atsižvelgiant į esamą epidemiologinę padėtį, susijusią su labai patogeniško paukščių gripo H5N1 potipio virusu Bendrijoje ir trečiosiose šalyse, ir į Kroatijos suteiktas garantijas, jeigu ši liga laukinių paukščių populiacijoje būtų nustatyta Kroatijos teritorijoje, su šia šalimi susijusias Bendrijos apsaugos priemones reikėtų taikyti tik toms Kroatijos teritorijos dalims, kurioms tos šalies kompetentingos institucijos taiko priemones, lygiavertes Sprendimu 2006/563/EB nustatytoms priemonėms.

               (10)

               Atsižvelgiant į Šveicarijos suteiktas garantijas, jeigu būtų nustatytas labai patogeniško paukščių gripo, kurį laukiniams paukščiams sukelia H5N1 potipio virusas, atvejis arba šios ligos protrūkis naminių paukščių populiacijoje Šveicarijos teritorijoje, su šia šalimi susijusias apsaugos priemones reikėtų taikyti tik toms Šveicarijos teritorijos dalims, kurioms tos šalies kompetentingos institucijos taiko priemones, lygiavertes Sprendimais 2006/415/EB ir 2006/563/EB nustatytoms priemonėms.

               (11)

               2007 m. lapkričio 29 d. Komisijos sprendime 2007/777/EB, nustatančiame gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius (11), pateikiamas trečiųjų šalių, iš kurių valstybės narės gali leisti importuoti mėsos produktus, apdorotus skrandžius, pūsles ir žarnas, sąrašas ir nustatoma apdorojimo tvarka, kuri laikoma veiksminga neutralizuojant atitinkamus patogenus. Siekiant išvengti ligos perdavimo per tokius produktus, juos būtina tinkamai apdoroti atsižvelgiant į sveikatos būklę kilmės šalyje ir rūšį, iš kurios gaminami produktai. Todėl reikėtų leisti nukrypti nuo nuostatos, sustabdančios Kroatijos ir Šveicarijos kilmės laukinių medžiojamųjų plunksnuočių mėsą importą, jeigu produktai visu savo tūriu buvo apdoroti ne žemesne kaip 70 °C temperatūra.

               (12)

               Sprendimas 2008/555/EB taikomas iki 2009 m. birželio 30 d. Atsižvelgiant į nesikeičiančią epidemiologinę padėtį, sprendimu numatytų priemonių taikymą tikslinga pratęsti iki 2010 m. gruodžio 31 d.

               (13)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės sustabdo šių prekių iš Kroatijos teritorijos dalies, nurodytos 2 dalies a punkte, ir Šveicarijos teritorijos dalies, nurodytos 2 dalies b punkte, importą arba įvežimą į Bendriją:

               a)

               naminių paukščių, kaip apibrėžta Reglamento (EB) Nr. 798/2008 2 straipsnio 1 dalyje;

               b)

               perinių kiaušinių, kaip apibrėžta Reglamento (EB) Nr. 798/2008 2 straipsnio 2 dalyje;

               c)

               paukščių, kaip apibrėžta Reglamento (EB) Nr. 318/2007 3 straipsnio a punkte, ir jų perinių kiaušinių;

               d)

               mėsos, smulkintos mėsos, mėsos pusgaminių, laukinių plunksnuočių mechaniškai atskirtos mėsos;

               e)

               mėsos produktų, pagamintų iš laukinių medžiojamųjų plunksnuočių mėsos arba kuriuose yra šių rūšių paukščių mėsos;

               f)

               žaliavos gyvūnų augintinių maistui ir neapdorotos pašarinės žaliavos, kurioje yra bet kokių laukinių medžiojamųjų plunksnuočių dalių;

               g)

               visų medžiojamų paukščių neapdorotų trofėjų.

         2.   1 dalyje numatytas importo arba įvežimo į Bendriją sustabdymas taikomas:
   a)   Kroatijoje: visoms Kroatijos teritorijos dalims, kurioms Kroatijos kompetentingos institucijos oficialiai taiko apsaugos priemones, lygiavertes Komisijos sprendimu 2006/563/EB nustatytoms apsaugos priemonėms;
   b)   Šveicarijoje: visoms Šveicarijos teritorijos dalims, kurioms Šveicarijos kompetentingos institucijos oficialiai taiko apsaugos priemones, lygiavertes Sprendimais 2006/415/EB ir 2006/563/EB nustatytoms apsaugos priemonėms.
   3.   Nukrypdamos nuo 1 straipsnio e punkto, valstybės narės leidžia į Bendriją importuoti arba įvežti mėsos produktus, pagamintus iš laukinių medžiojamųjų plunksnuočių mėsos arba kuriuose yra šių rūšių paukščių mėsos, jeigu šių rūšių paukščių mėsa buvo apdorota taikant vieną iš specifinių apdorojimo metodų, nurodytų Sprendimo 2007/777/EB II priedo 4 dalies B, C ar D punktuose.
   2 straipsnis
   Valstybės narės nedelsdamos imasi šiam sprendimui įgyvendinti reikalingų priemonių ir jas skelbia. Apie tai valstybės narės nedelsdamos praneša Komisijai.
   3 straipsnis
   Šis sprendimas taikomas nuo 2009 m. liepos 1 d. iki 2010 m. gruodžio 31 d.
   4 straipsnis
   Šis sprendimas skirtas valstybėms narėms.

      Priimta Briuselyje, 2009 m. birželio 25 d.

            Komisijos vardu

         Androulla VASSILIOU

            Komisijos narė

      (1)  OL L 268, 1991 9 24, p. 56.

      (2)  OL L 24, 1998 1 31, p. 9.

      (3)  OL L 226, 2008 8 23, p. 1.

      (4)  OL L 84, 2007 3 24, p. 7.

      (5)  OL L 95, 2006 4 4, p. 9.

      (6)  OL L 212, 2006 8 2, p. 19.

      (7)  OL L 179, 2008 7 8, p. 14.

      (8)  OL L 164, 2006 6 16, p. 51.

      (9)  OL L 222, 2006 8 15, p. 11.

      (10)  OL L 114, 2002 4 30, p. 132.

      (11)  OL L 312, 2007 11 30, p. 49.


title: 2014 m. gruodžio 18 d. Tarybos sprendimas 2014/933/BUSP, kuriuo iš dalies keičiamas Sprendimas 2014/386/BUSP dėl ribojamųjų priemonių atsakant į neteisėtą Krymo ir Sevastopolio prijungimą

text:
19.12.2014

               LT

               Europos Sąjungos oficialusis leidinys

               L 365/152

         TARYBOS SPRENDIMAS 2014/933/BUSP
   2014 m. gruodžio 18 d.
   kuriuo iš dalies keičiamas Sprendimas 2014/386/BUSP dėl ribojamųjų priemonių atsakant į neteisėtą Krymo ir Sevastopolio prijungimą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. birželio 23 d. Taryba priėmė Sprendimą 2014/386/BUSP (1);

               (2)

               atsižvelgdama į tebesitęsiantį neteisėtą Krymo ir Sevastopolio prijungimą Taryba mano, kad turėtų būti imtasi priemonių, kuriomis būtų dar labiau apribotos investicijos Kryme ir Sevastopolyje;

               (3)

               šiame sprendime nustatyti investicijų draudimai ir prekybos prekėmis bei technologijomis, skirtomis naudoti tam tikruose sektoriuose Kryme arba Sevastopolyje, apribojimai turėtų būti taikomi subjektams, kurių registruota buveinė, centrinė administracija ar pagrindinė verslo vieta yra Kryme arba Sevastopolyje, jų kontroliuojamoms patronuojamosioms arba dukterinėms įmonėms Kryme ar Sevastopolyje, taip pat filialams ir kitiems subjektams, vykdantiems veiklą Kryme arba Sevastopolyje;

               (4)

               be to, turėtų būti apribota prekyba prekėmis ir technologijomis, skirtomis naudoti tam tikruose sektoriuose Kryme arba Sevastopolyje. Šio sprendimo tikslais prekių ir technologijų naudojimo vieta turėtų būti nustatoma remiantis objektyvių veiksnių, įskaitant (bet tuo neapsiribojant) transportavimo paskirties vietą, pristatymo vietos pašto kodus, bet kokią nuorodą apie naudojimo vietą ir importuotojo dokumentais pagrįstą informaciją, įvertinimu. Naudojimo vietos sąvoka turėtų būti taikoma prekėms ir technologijoms, kurios nuolat naudojamos Kryme arba Sevastopolyje;

               (5)

               paslaugos transporto, telekomunikacijų, energetikos ar naftos, dujų ir mineralinių išteklių paieškos, žvalgybos ir gavybos sektoriuose, taip pat su turizmu Kryme arba Sevastopolyje susijusios paslaugos, įskaitant jūrų sektorių, turėtų būti uždraustos;

               (6)

               Šiuo sprendimu nustatyti draudimai ir apribojimai negali būti aiškinami kaip draudžiantys ar apribojantys tranzitą per Krymo arba Sevastopolio teritoriją, kurį atlieka Sąjungos fiziniai ar juridiniai asmenys arba subjektai.

               (7)

               Šiuo sprendimu nustatyti draudimai ir apribojimai netaikomi teisėtos verslo veiklos vykdymui su subjektais ne Kryme arba Sevastopolyje, vykdančiais veiklą Kryme arba Sevastopolyje, kai nėra pagrįstų priežasčių manyti, kad susijusios prekės ar paslaugos skirtos naudoti Kryme ar Sevastopolyje arba kad susijusios investicijos skirtos įmonėms ar jų kontroliuojamoms patronuojamosioms įmonėmis ar dukterinėms įmonėms Kryme arba Sevastopolyje;

               (8)

               tam tikroms priemonėms įgyvendinti reikalingi tolesni Sąjungos veiksmai;

               (9)

               todėl Sprendimas 2014/386/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/386/BUSP iš dalies keičiamas taip:

               1)

               4a–4e straipsniai pakeičiami taip:
               „4a straipsnis
               1.   Draudžiama:

                           a)

                           įgyti naujų nuosavybės teisių į nekilnojamąjį turtą, esantį Kryme arba Sevastopolyje, arba išplėsti tokias turimas teises;

                           b)

                           įgyti naujų nuosavybės ar kontrolės teisių į subjektus Kryme arba Sevastopolyje, įskaitant visišką tokių subjektų įsigijimą arba tokių subjektų dalyvavimo teises suteikiančių akcijų ir kitų vertybinių popierių įsigijimą, arba išplėsti tokias turimas teises;

                           c)

                           teikti finansavimą subjektams Kryme arba Sevastopolyje ar siekti dokumentais užfiksuoto tikslo finansuoti subjektus Kryme ar Sevastopolyje;

                           d)

                           steigti bendras įmones su subjektais Kryme ar Sevastopolyje;

                           e)

                           teikti investicines paslaugas, tiesiogiai susijusias su veikla, nurodyta a–d punktuose.

                     Šiame straipsnyje nustatyti draudimai ir apribojimai netaikomi teisėtos verslo veiklos vykdymui su subjektais ne Kryme arba Sevastopolyje, kai susijusios investicijos nėra skirtos subjektams Kryme arba Sevastopolyje.
               2.   1 dalyje nustatytais draudimais:

                           a)

                           nedaromas poveikis įsipareigojimų, kylančių dėl sutarčių, sudarytų iki 2014 m. gruodžio 20 d., vykdymui;

                           b)

                           netrukdoma padidinti kapitalo dalį, jeigu toks kapitalo didinimas yra privalomas pagal sutartį, sudarytą iki 2014 m. gruodžio 20 d..

                     3.   Draudžiama sąmoningai ar apgalvotai dalyvauti veikloje, kuria siekiama išvengti arba dėl kurios išvengiama 1 dalyje nurodytų draudimų.
               4b straipsnis
               1.   Valstybių narių nacionaliniams subjektams arba iš valstybių narių teritorijų, arba naudojant valstybių narių jurisdikcijai priklausančius laivus ar orlaivius draudžiama parduoti, tiekti, perduoti ar eksportuoti prekes ir technologijas, nepriklausomai nuo to, ar jų kilmė yra jų teritorijoje,

                           a)

                           subjektams Kryme ar Sevastopolyje, arba

                           b)

                           naudojimui Kryme ar Sevastopolyje,

                     šiuose sektoriuose:

                           i)

                           transporto;

                           ii)

                           telekomunikacijų;

                           iii)

                           energetikos;

                           iv)

                           naftos, dujų ir mineralinių žaliavų išteklių žvalgymo, tyrimo ir gavybos.

                     2.   Teikti:

                           a)

                           techninę pagalbą ar mokymo ir kitas paslaugas, susijusias su prekėmis ir technologijomis sektoriuose, nurodytuose 1 dalyje;

                           b)

                           finansavimą ar finansinę paramą prekių ir technologijų pardavimui, tiekimui, perdavimui ar eksportui 1 dalyje nurodytuose sektoriuose, arba siekiant teikti susijusią techninę pagalbą ar mokymą,

                     draudžiama.
               3.   1 ir 2 dalyse nustatyti draudimai, kai jie susiję su 1 dalies b punktu, netaikomi tuo atveju, kai nėra pagrįstų priežasčių nustatyti, kad prekės ir technologijos arba paslaugos pagal 2 dalį skirtos naudoti Kryme ar Sevastopolyje.
               4.   1 ir 2 dalyse nustatytais draudimais netrukdoma iki 2015 m. kovo 21 d. užbaigti vykdyti sutartis, sudarytas iki 2014 m. gruodžio 20 d., arba papildomas sutartis, kurios būtinos tokioms sutartims įvykdyti.
               5.   Draudžiama sąmoningai ar apgalvotai dalyvauti veikloje, kuria siekiama išvengti arba dėl kurios išvengiama 1 ir 2 dalyse nustatytų draudimų.
               6.   Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.
               4c straipsnis
               1.   Draudžiama teikti techninę pagalbą, tarpininkavimo, statybos ar inžinerines paslaugas, kurios yra tiesiogiai susijusios su infrastruktūra Kryme arba Sevastopolyje 4b straipsnio 1 dalyje nurodytuose sektoriuose, neatsižvelgiant į prekių ir technologijų kilmę.
               2.   1 dalyje nustatytais draudimais netrukdoma iki 2015 m. kovo 21 d. užbaigti vykdyti sutartis, sudarytas iki 2014 m. gruodžio 20 d., arba papildomas sutartis, kurios būtinos tokioms sutartims įvykdyti.
               3.   Draudžiama sąmoningai ar apgalvotai dalyvauti veikloje, kuria siekiama išvengti arba dėl kurios išvengiama 1 ir 2 dalyse nustatytų draudimų.
               4d straipsnis
               1.   Kompetentingos valdžios institucijos gali suteikti leidimą, susijusį su 4a straipsnio 1 dalyje, 4b straipsnio 2 dalyje ir 4c straipsnio 1 dalyje nurodyta veikla bei su 4b straipsnio 1 dalyje nurodytomis prekėmis ir technologijomis, jeigu jos yra:

                           a)

                           būtinos oficialiems Kryme ar Sevastopolyje esančių konsulinių misijų arba tarptautinių organizacijų, kurios naudojasi imunitetais pagal tarptautinę teisę, tikslams; arba

                           b)

                           susijusios su projektais, kuriais remiamos išimtinai ligoninės ar kitos viešosios sveikatos priežiūros įstaigos, teikiančios medicinos paslaugas, arba civilinės švietimo įstaigos, esančios Kryme arba Sevastopolyje.

                     2.   Kompetentingos valdžios institucijos taip pat gali suteikti, jų nuomone, tinkamomis sąlygomis, leidimą sandoriui, susijusiam su 4a straipsnio 1 dalyje nurodyta veikla, jeigu tas sandoris sudaromas priežiūros siekiant užtikrinti esamos infrastruktūros saugą tikslu.
               3.   Kompetentingos valdžios institucijos taip pat gali suteikti leidimą, susijusį su 4b straipsnio 1 dalyje nurodytomis prekėmis ir technologijomis, taip pat su 4b straipsnio 2 dalyje ir 4c straipsnyje nurodyta veikla, jeigu tų prekių ir technologijų pardavimas, tiekimas, perdavimas ar eksportas arba tos veiklos vykdymas yra būtinas skubiai įvykio, kuris žmonių sveikatai ir saugai, įskaitant esamos infrastruktūros saugą, arba aplinkai gali turėti didelį ir reikšmingą poveikį, prevencijai arba sušvelninimui. Tinkamai pagrįstais skubos atvejais pardavimas, tiekimas, perdavimas ar eksportas gali būti vykdomi be išankstinio leidimo, jeigu eksportuotojas per penkias darbo dienas po to, kai įvyko pardavimas, tiekimas, perdavimas ar eksportas, informuoja kompetentingą valdžios instituciją ir pateikia išsamią informaciją, susijusią su atitinkamu pardavimo, tiekimo, perdavimo ar eksporto be išankstinio leidimo pagrindimu.
               Komisija ir valstybės narės praneša viena kitai apie priemones, kurių imtasi pagal šią dalį, ir dalijasi visa kita turima aktualia informacija.
               4e straipsnis
               1.   Valstybių narių nacionaliniams subjektams arba iš valstybių narių teritorijų, arba naudojantis valstybių narių jurisdikcijai priklausančiais laivais ar orlaiviais draudžiama teikti paslaugas, tiesiogiai susijusias su turizmo veikla Kryme ar Sevastopolyje.
               2.   Visiems kruizų paslaugas teikiantiems laivams draudžiama įplaukti arba užsukti į bet kurį Krymo pusiasalyje esantį uostą.
               Sąjunga imasi būtinų priemonių atitinkamiems uostams, kuriems turi būti taikoma ši dalis, nustatyti.
               3.   2 dalyje nustatytas draudimas netaikomas tuo atveju, kai laivas įplaukia arba užsuka į vieną iš Krymo pusiasalyje esančių uostų dėl saugios laivybos priežasčių ekstremaliųjų situacijų atvejais. Kompetentingai valdžios institucijai apie atitinkamą laivo įplaukimą arba užsukimą į uostą pranešama per penkias darbo dienas.
               4.   1 dalyje nustatytais draudimais netrukdoma iki 2015 m. kovo 21 d. užbaigti vykdyti sutartis, sudarytas iki 2014 m. gruodžio 20 d., arba papildomas sutartis, kurios būtinos tokioms sutartims įvykdyti.
               5.   Draudžiama sąmoningai ar apgalvotai dalyvauti veikloje, kuria siekiama išvengti arba dėl kurios išvengiama 1 dalyje nustatytų draudimų.“

               2.

               4f ir 4g straipsniai išbraukiami.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. gruodžio 18 d.

            Tarybos vardu

            Pirmininkas

         S. GOZI

      (1)  OL L 183, 2014 6 24, p. 70.


title: 2006/790/EB: 2006 m. lapkričio 7 d. Komisijos sprendimas dėl ginčų nagrinėjimo procedūros pradėjimo prieš Indiją dėl kliūties prekybai, kurią sudaro Indijos importuotiems vynams ir spiritiniams gėrimams taikomas papildomas muitas ir specialus papildomas muitas, taikomas importuotiems spiritiniams gėrimams, bei Indijos Tamil Nadu valstijos taikomas draudimas prekiauti importuotais vynais ir spiritiniais gėrimais, pagal Susitarimą dėl taisyklių ir procedūrų, reglamentuojančių ginčų sprendimą, bei kitas atitinkamas PPO nuostatas

text:
18.11.2006

               LT

               Europos Sąjungos oficialusis leidinys

               L 319/46

      KOMISIJOS SPRENDIMAS

   2006 m. lapkričio 7 d.
   dėl ginčų nagrinėjimo procedūros pradėjimo prieš Indiją dėl kliūties prekybai, kurią sudaro Indijos importuotiems vynams ir spiritiniams gėrimams taikomas papildomas muitas ir specialus papildomas muitas, taikomas importuotiems spiritiniams gėrimams, bei Indijos Tamil Nadu valstijos taikomas draudimas prekiauti importuotais vynais ir spiritiniais gėrimais, pagal Susitarimą dėl taisyklių ir procedūrų, reglamentuojančių ginčų sprendimą, bei kitas atitinkamas PPO nuostatas
   (2006/790/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1994 m. gruodžio 22 d. Tarybos reglamentą (EB) Nr. 3286/94, nustatantį Bendrijos procedūras bendros prekybos politikos srityje, siekiant užtikrinti tarptautinėmis prekybos taisyklėmis, ypač sudarytomis globojant Pasaulio prekybos organizacijai (PPO), suteiktų Bendrijos teisių įgyvendinimą (1), ypač į jo 12 straipsnio 1 dalį ir 13 straipsnio 2 dalį,
   kadangi:

               (1)

               2005 m. liepos 20 d. Komisija gavo skundą pagal Reglamento (EB) Nr. 3286/94 (toliau – Prekybos kliūčių reglamentas) 4 straipsnį. Skundą pateikė Comité européen des enterprises vins (toliau – CEEV) kartu su The European Spirits Organisation (toliau – CEPS).

               (2)

               Skundas buvo pateiktas dėl tam tikros įtariamos Indijos prekybos praktikos, kuri neigiamai veikė vyno ir spiritinių gėrimų importą į Indiją ir prekybą šiomis prekėmis (2). Ši praktika – tai papildomo muito taikymas į Indiją importuojamiems vynams ir spiritiniams gėrimams, netiesioginiai mokesčiai, kuriuos tam tikros Indijos valstijos taiko importuotiems vynams ir spiritiniams gėrimams, bei apribojimai, kuriuos tam tikros Indijos valstijos taiko prekybai importuotais vynais ir spiritiniais gėrimais.

               (3)

               Skundo pateikėjai teigė, kad ši praktika neatitinka Bendrojo susitarimo dėl muitų tarifų ir prekybos (1994 m. GATT) II, III ir XI straipsnių. Tuo remdamiesi, skundo pateikėjai paprašė, kad Komisija imtųsi būtinų veiksmų.

               (4)

               Skunde buvo pateikta pakankamai įrodymų, pagrindžiančių Bendrijos tyrimo procedūros pradėjimą pagal Prekybos kliūčių reglamento 8 straipsnio 1 dalį. Todėl 2005 m. rugsėjo 17 d., pasikonsultavusi su valstybėmis narėmis Patariamajame komitete, Komisija pradėjo šią procedūrą (3).

               (5)

               Atliekant tyrimo procedūrą skundo pateikėjai atsiėmė skundus dėl tam tikrų Indijos valstijų importuotiems vynams ir spiritiniams gėrimams taikomų netiesioginių mokesčių, o Indija vynų ir spiritinių gėrimų importui nustatė naują papildomą muitą (toliau – specialus papildomas muitas). Todėl vykdydama šią procedūrą, Komisija atliko tyrimą dėl papildomo muito, specialaus papildomo muito ir įtariamų apribojimų, kuriuos tam tikros Indijos valstijos taiko prekybai importuotais vynais ir spiritiniais gėrimais.

               (6)

               Per tyrimą buvo įvertinti atitinkami Indijos teisės aktai ir atsižvelgta į įvairių Indijos Vyriausybės ministerijų, Bendrijos ir Indijos įmonių bei prekybos asociacijų išreikštą nuomonę.

               (7)

               Atliekant tyrimą buvo padaryta išvada, kad papildomas muitas yra nesuderinamas su 1994 m. GATT II straipsnio 1 dalimi ir nepagrįstas 1994 m. GATT II straipsnio 2 dalies a punktu, nes jis taikomas vynams ir spiritiniams gėrimams, o specialus papildomas muitas yra nesuderinamas su 1994 m. GATT II straipsnio 1 dalimi ir nepagrįstas 1994 m. GATT II straipsnio 2 dalies a punktu, nes jis taikomas spiritiniams gėrimams. Kadangi PPO susitarimu tokia praktika yra draudžiama, yra įrodymų, kad sudaroma kliūtis prekybai, kaip apibrėžta Prekybos kliūčių reglamento 2 straipsnio 1 dalyje.

               (8)

               Atliekant tyrimą taip pat buvo padaryta išvada, kad reikia atlikti tolesnę įtariamų apribojimų, kuriuos tam tikros Indijos valstijos taiko importuotiems vynams ir spiritiniams gėrimams, analizę. Užbaigus tyrimą atlikta analizė parodė, kad Indijos Tamil Nadu valstijos teisės aktuose yra nustatytas draudimas prekiauti importuotais vynais ir spiritiniais gėrimais, o tai prieštarauja 1994 m. GATT III straipsnio 4 daliai. Kadangi PPO susitarimu tokia praktika yra draudžiama, yra įrodymų, kad sudaroma kliūtis prekybai, kaip apibrėžta Prekybos kliūčių reglamento 2 straipsnio 1 dalyje.

               (9)

               Tyrimas parodė, kad nors 2001 m. po ginčų nagrinėjimo procedūros prieš Indiją, vykdytos pagal Susitarimą dėl taisyklių ir procedūrų, reglamentuojančių ginčų sprendimą, ir buvo panaikinti vynų ir spiritinių gėrimų importui taikomi kiekybiniai apribojimai, 2002 m. vynų ir spiritinių gėrimų importas iš EB sumažėjo ir nuo 2003 m. padidėjo tik dėl to, kad Indijoje padidėjo bendras vynų ir spiritinių gėrimų vartojimas. Poveikio, turėjusio atsirasti panaikinus kiekybinius apribojimus, nebuvo, nes buvo taikomos tiriamosios priemonės.

               (10)

               Be to, tyrimas parodė, kad 2004 m. Indijoje buvo iš viso suvartota 0,67 mln. devynių litrų talpos dėžių vyno ir 87,1 mln. devynių litrų talpos dėžių spiritinių gėrimų (o per ateinantį dešimtmetį numatoma, kad šie skaičiai kasmet padidės 5 %–10 %) ir kad Indijoje suvartotų 0,5 % spiritinių gėrimų ir mažiau nei 9 % vyno yra importuotos prekės, kurioms taikomi papildomi muitai ir specialūs papildomi muitai.

               (11)

               Tyrimu patvirtinta, kad Indijoje yra didelė potenciali importuotų vynų ir spiritinių gėrimų rinka ir panaikinus vynams ir spiritiniams gėrimams taikomą papildomą muitą bei specialų papildomą muitą, taikomą spiritiniams gėrimams, skirtingose Indijos valstijose importuotų vynų mažmeninės kainos sumažėtų 22 %–35 %, o importuotų spiritinių gėrimų kainos – 23 %–48 %. Taip sumažėjus kainoms, padidėtų importuotų vynų ir spiritinių gėrimų paklausa, atsižvelgiant į Indijos vartotojų pasirinkimą ir į numatomą Indijos vynų ir spiritinių gėrimų rinkos augimą.

               (12)

               Įrodymai aiškiai rodo, kad Bendrijos pramonė nukentėjo ir kenčia nuo neigiamo poveikio, kaip apibrėžta Prekybos kliūčių reglamento 2 straipsnio 4 dalyje.

               (13)

               Skundo pateikėjai, kuriuo sudaro Bendrijos vyno gamintojai iš 11 EB valstybių narių ir Bendrijos spiritinių gėrimų gamintojai iš 21 EB valstybės narės, atstovauja itin svarbų Bendrijos ekonomikos sektorių. Šie gamintojai 2005 m. į 150 trečiųjų šalių rinkų eksportavo prekių už 10,45 mlrd. EUR ir tiesiogiai įdarbino daugiau kaip 600 000 darbuotojų. Šis tyrimas parodė, kad papildomas muitas ir specialus papildomas muitas trukdė šio sektoriaus gamintojams patekti į potencialiai didelę Indijos rinką.

               (14)

               Remiantis tuo, kas išdėstyta pirmiau, galima daryti išvadą, kad Bendrija suinteresuota, kaip apibrėžta Prekybos kliūčių reglamento 12 straipsnio 1 dalyje, imtis veiksmų PPO ir kuo greičiau panaikinti Indijos importuotiems vynams ir spiritiniams gėrimams taikomą papildomą muitą ir specialų papildomą muitą, taikomą importuotiems spiritiniams gėrimams, bei Indijos Tamil Nadu valstijos taikomą draudimą prekiauti importuotais vynais ir spiritiniais gėrimais, kuriais yra pažeidžiamos pagrindinės PPO taisyklės ir sudaroma kliūtis prekybai, kaip apibrėžta Prekybos kliūčių reglamento 2 straipsnio 1 dalyje.

               (15)

               Be to, Bendrijai itin svarbu užtikrinti, kad PPO partneriai griežtai laikytųsi savo įsipareigojimų taip, kaip reikalaujama, kad jų laikytųsi Bendrija. Todėl, siekiant užtikrinti tinkamą daugiašalės prekybos sistemos veikimą, būtina aptarti šį PPO taisyklių pažeidimą toje organizacijoje.

               (16)

               Šį ginčą buvo bandoma spręsti po papildomo muito ir specialaus papildomo muito nustatymo bei Indijos Tamil Nadu valstijos nustatyto draudimo surengiant daug susitikimų su Indijos valdžios institucijomis, tačiau jos neišreiškė noro pasiekti abiem pusėms priimtiną sprendimą. Kadangi nėra jokios tikimybės, kad Indijos pozicija pasikeis, būtina pradėti procedūrą pagal PPO Susitarimą dėl taisyklių ir procedūrų, reglamentuojančių ginčų sprendimą.

               (17)

               Šiame sprendime nustatytos priemonės atitinka PKR komiteto nuomonę,

         NUSPRENDĖ:
   1 straipsnis
   Tai, kad Indija nustatė ir taiko papildomą muitą importuotiems vynams ir spiritiniams gėrimams ir specialų papildomą muitą spiritiniams gėrimams, bei tai, kad Indijos Tamil Nadu valstija nustatė ir taiko draudimą prekiauti importuotais vynais ir spiritiniais gėrimais, prieštarauja Indijos įsipareigojimams pagal Marakešo sutartį, įsteigiančią Pasaulio prekybos organizaciją, ir pirmiausia pagal 1994 m. Bendrojo susitarimo dėl muitų tarifų ir prekybos nuostatas, taip pat sudaro kliūtį prekybai, kaip apibrėžta Reglamento (EB) Nr. 3286/94 2 straipsnio 1 dalyje.
   2 straipsnis
   Bendrija pradės ginčų sprendimo procedūrą prieš Indiją pagal Susitarimą dėl taisyklių ir procedūrų, reglamentuojančių ginčų sprendimą, bei kitas atitinkamas PPO nuostatas, siekdama pašalinti 1 straipsnyje nurodytą kliūtį prekybai.

      Priimta Briuselyje, 2006 m. lapkričio 7 d.

            Komisijos vardu

         Peter MANDELSON

            Komisijos narys

      (1)  OL L 349, 1994 12 31, p. 71. Reglamentas su pakeitimais, padarytais Reglamentu (EB) Nr. 356/95 (OL L 41, 1995 2 23, p. 3).

      (2)  Šis tyrimas apima vynus, vermutus, aromatizuotus vynus ir spiritinius gėrimus, klasifikuojamus SS 2204, 2205, 2206 ir 2208 pozicijose. Jie apima neputojančius ir putojančius vynus, vermutus ir kitus spirituotus vynus, pavyzdžiui, portveiną ir cheresą, bei spiritinius gėrimus, distiliuojamus iš žemės ūkio kilmės žaliavų, pavyzdžiui, brendžiai ir vyno spiritai, viskiai, džinas, degtinė, romas ir likeriai.

      (3)  OL C 228, 2005 9 17.


title: 2014 m. birželio 23 d. Tarybos sprendimas 2014/386/BUSP dėl apribojimų, taikytinų Krymo ar Sevastopolio kilmės prekėms, atsakant į neteisėtą Krymo ir Sevastopolio prijungimą

text:
24.6.2014

               LT

               Europos Sąjungos oficialusis leidinys

               L 183/70

         TARYBOS SPRENDIMAS 2014/386/BUSP
   2014 m. birželio 23 d.
   dėl apribojimų, taikytinų Krymo ar Sevastopolio kilmės prekėms, atsakant į neteisėtą Krymo ir Sevastopolio prijungimą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. kovo 6 d. Sąjungos valstybių narių ar vyriausybių vadovai griežtai pasmerkė Rusijos Federacijos įvykdytą neišprovokuotą Ukrainos suvereniteto ir teritorinio vientisumo pažeidimą;

               (2)

               2014 m. kovo 17 d. Taryba priėmė Sprendimą 2014/145/BUSP (1) dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi;

               (3)

               2014 m. kovo 20–21 d. susitikime Europos Vadovų Taryba griežtai pasmerkė Krymo Autonominės Respublikos (toliau – Krymas) ir Sevastopolio miesto (toliau – Sevastopolis) neteisėtą prijungimą prie Rusijos Federacijos ir pabrėžė, kad jo nepripažins. Europos Vadovų Taryba laikėsi nuomonės, kad reikėtų pasiūlyti tam tikrus skubiai įgyvendintinus ekonominius, prekybinius bei finansinius apribojimus dėl Krymo;

               (4)

               2014 m. kovo 27 d. Jungtinių Tautų Generalinė Asamblėja priėmė rezoliuciją 68/262 dėl Ukrainos teritorinio vientisumo, kuriame patvirtinamas Generalinės Asamblėjos įsipareigojimas siekti Ukrainos suvereniteto, politinės nepriklausomybės, vienybės ir teritorinio vientisumo tarptautiniu mastu pripažintoje jos teritorijoje, pabrėždama, kad kovo 16 d. Kryme surengtas referendumas yra negaliojantis, ir visos valstybės raginamos nepripažinti jokių Krymo ir Sevastopolio statuso pakeitimų;

               (5)

               šiomis aplinkybėmis Taryba mano, kad turėtų būti draudžiama į Europos Sąjungą importuoti Krymo ar Sevastopolio kilmės prekes, išskyrus Krymo ar Sevastopolio kilmės prekes, kurioms Ukrainos vyriausybė suteikė kilmės pažymėjimą;

               (6)

               siekiant užtikrinti, kad šiuo sprendimu nustatytos priemonės būtų veiksmingos, jis turėtų įsigalioti kitą dieną po jo paskelbimo;

               (7)

               tam tikroms priemonėms įgyvendinti reikalingi tolesni Sąjungos veiksmai,

         PRIĖMĖ ŠĮ SPRENDIMĄ:
   1 straipsnis
   1.   Draudžiama importuoti į Sąjungą Krymo ar Sevastopolio kilmės prekes.
   2.   Draudžiama tiesiogiai ar netiesiogiai teikti finansavimą arba finansinę pagalbą, taip pat draudimo ir perdraudimo paslaugas, susijusius su Krymo ar Sevastopolio kilmės prekių importavimu.
   2 straipsnis
   1 straipsnyje nustatyti draudimai netaikomi Krymo ar Sevastopolio kilmės prekėms, kurios buvo pateiktos Ukrainos valdžios institucijoms patikrinti ir kurios buvo tų institucijų patikrintos ir kurioms Ukrainos vyriausybė suteikė kilmės pažymėjimą.
   3 straipsnis
   1 straipsnyje nustatyti draudimai nedaro poveikio sutarčių, sudarytų anksčiau nei 2014 m. rugsėjo 26 d., arba ne vėliau kaip iki 2014 m. birželio 25 d. sudarytinų ir vykdytinų pagalbinių sutarčių, kurios reikalingos tokioms sutartims įvykdyti, vykdymui ne vėliau kaip 2014 m. rugsėjo 26 d.
   4 straipsnis
   Draudžiama sąmoningai ir apgalvotai dalyvauti veikloje, kuria siekiama išvengti 1 straipsnyje nustatytų draudimų.
   5 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Šis sprendimas taikomas iki 2015 m. birželio 23 d.
   Šis sprendimas nuolat peržiūrimas. Jis atnaujinamas arba atitinkamai iš dalies keičiamas, jei Taryba mano, kad jo tikslai nebuvo pasiekti.

      Priimta Liuksemburge 2014 m. birželio 23 d.

            Tarybos vardu

            Pirmininkė

         C. ASHTON

      (1)  OL L 78, 2014 3 17, p. 16.


title: 2010 m. kovo 3 d. Sprendimas Nr. E2 dėl Europos Parlamento ir Tarybos reglamento (EB) Nr. 883/2004 1 straipsnyje apibrėžtų ir elektroniniame kataloge, kuris yra neatsiejama EESSI dalis, išvardytų institucijų duomenų pakeitimo valdymo procedūros nustatymo  (Tekstas svarbus EEE ir ES-Šveicarijos susitarimui)

text:
10.7.2010

               LT

               Europos Sąjungos oficialusis leidinys

               C 187/5

         SPRENDIMAS Nr. E2
   2010 m. kovo 3 d.
   dėl Europos Parlamento ir Tarybos reglamento (EB) Nr. 883/2004 1 straipsnyje apibrėžtų ir elektroniniame kataloge, kuris yra neatsiejama EESSI dalis, išvardytų institucijų duomenų pakeitimo valdymo procedūros nustatymo
   (Tekstas svarbus EEE ir ES–Šveicarijos susitarimui)
   2010/C 187/04
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio d punktą, pagal kurį Administracinė komisija priima bendrąsias taisykles dėl duomenų tvarkymo paslaugų struktūros ir nustato nuostatas dėl tų paslaugų bendros dalies teikimo,
   atsižvelgdama į Europos Parlamento ir Tarybos reglamento (EB) Nr. 987/2009 (2) (toliau – įgyvendinimo reglamentas) 88 straipsnį,
   laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,
   kadangi:

               (1)

               Modernizuojant nacionalinių socialinės apsaugos sistemų koordinavimą, be kita ko, kuriamas ir elektroninis katalogas, skirtas saugoti nacionalinių institucijų, dalyvaujančių taikant reglamentus (EB) Nr. 883/2004 ir (EB) Nr. 987/2009 (toliau – įgyvendinimo reglamentas), duomenims.

               (2)

               Valstybės narės atsakingos už savo šalies įstaigų kontaktinės informacijos įkėlimą į elektroninį katalogą ir už šios informacijos atnaujinimą.

               (3)

               Valstybės narės užtikrina, kad elektroninio katalogo vietinių kopijų duomenys būtų kasdien sinchronizuojami su Europos Komisijos tvarkomo elektroninio katalogo pagrindinės kopijos duomenimis.

               (4)

               Būtina nustatyti pakeitimų valdymo procedūrą, skirtą užtikrinti, kad elektroninio katalogo duomenų pakeitimai būtų daromi struktūriškai, nuosekliai, kontroliuojant ir laiku,

         NUSPRENDĖ:

               1.

               Šiuo sprendimu nustatomos Reglamento (EB) Nr. 883/2004 1 straipsnio m, q ir r punktuose ir įgyvendinimo reglamento 1 straipsnio 2 dalies a ir b punktuose apibrėžtų kompetentingų valdžios institucijų, nacionalinių įstaigų, susižinojimo tarnybų ir prieigos centrų duomenų pakeitimų valdymo procedūros taisyklės.

               2.

               Pakeitimų valdymo procedūra taikoma Europos Komisijos tvarkomo elektroninio katalogo pagrindiniame kataloge saugomiems duomenims ir vietinėms jų kopijoms valstybėse narėse.

               3.

               Kiekviena valstybė narė paskiria asmenį, atsakingą už duomenų elektroninio katalogo pagrindinėje kopijoje pakeitimą ir už vietinių kopijų atnaujinimą.

               4.

               Kiekviena valstybė narė taip pat skiria visų prieigos centrų pagrindinį EESSI kontaktinį asmenį (toliau – pagrindinis prieigos centro kontaktinis asmuo (angl. k. AP SPOC)). Tai pirmasis asmuo, su kuriuo turėtų susisiekti tam prieigos centrui priskirtos institucijos ir įstaigos.

               5.

               Kiekviena valstybė narė per sekretoriatą praneša Administracinei komisijai apie su jos kompetentingomis valdžios institucijomis, nacionalinėmis įstaigomis, susižinojimo tarnybomis ar prieigos centrais susijusių duomenų esminius pakeitimus bent vieną kalendorinį mėnesį prieš jiems įsigaliojant. Pranešimas gali būti adresuojamas sekretoriatui. Nedideli pakeitimai gali būti daromi elektroninio katalogo pagrindiniame kataloge iš anksto nepranešus.

               6.

               Taikant šią procedūrą esminis pakeitimas – tai pakeitimas, galintis turėti neigiamos įtakos reglamentų taikymui ir koordinavimui, nes gali trukdyti struktūrizuotų elektroninių dokumentų (SED) maršruto parinkimui arba išsiuntimui atitinkamai institucijai arba įstaigai.

                  Inter alia, esminis pakeitimas – tai:

                           a)

                           įstaigos kodo, įstaigos, institucijos ar prieigos centro funkcijos ar atsakomybės srities pakeitimai;

                           b)

                           įstaigos, institucijos ar prieigos centro panaikinimas;

                           c)

                           įstaigų, institucijų ar prieigos centrų sujungimas.

               7.

               Jeigu esminis pakeitimas susijęs su vienu iš a, b arba c punkte nurodytų atvejų, valstybė narė nurodo, kuriai įstaigai, institucijai ar prieigos centrui perduodama atitinkama funkcija ar atsakomybės sritis nuo pakeitimo įsigaliojimo dienos.

               8.

               Gavęs pranešimą apie esminį pakeitimą, sekretoriatas informuoja Administracinę komisiją ir pagrindinį prieigos centro kontaktinį asmenį apie pakeitimą ir datą, nuo kurios jis įsigalios.

               9.

               Vadovaudamiesi Administracinės komisijos darbo tvarkos taisyklių 9 straipsniu, Administracinės komisijos nariai turi galimybę pareikšti, kad jie prieštarauja pakeitimui, arba susilaikyti balsuojant. Jeigu pareiškiamas prieštaravimas, pakeitimas svarstomas per artimiausią Administracinės komisijos posėdį.

               10.

               Valstybės narės užtikrina, kad katalogo paslaugų vietinės kopijos būtų kasdien sinchronizuojamos su elektroninio katalogo pagrindine kopija. Vietinės kopijos derinamos nuo 01.00 iki 03.00 val. centrinės Europos laiku.

               11.

               Praėjus metams nuo Sprendimo paskelbimo Oficialiajame leidinyje, Administracinė komisija įvertins valstybių narių patirtį taikant šį sprendimą.

               12.

               Šis sprendimas skelbiamas Europos Sąjungos oficialiajame leidinyje. Jis taikomas nuo pirmos antro mėnesio po jo paskelbimo dienos.

            Administracinės komisijos pirmininkas

         José Maria MARCO GARCÍA

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.


title: 2012/189/ES: 2012 m. kovo 26 d. Tarybos sprendimas dėl 2010 m. Tarptautinio kakavos susitarimo sudarymo

text:
12.4.2012

               LT

               Europos Sąjungos oficialusis leidinys

               L 102/1

         TARYBOS SPRENDIMAS
   2012 m. kovo 26 d.
   dėl 2010 m. Tarptautinio kakavos susitarimo sudarymo
   (2012/189/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 3 ir 4 dalis kartu su 218 straipsnio 6 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2010 m. birželio 25 d. derybų konferencijoje, įsteigtoje globojant Jungtinių Tautų prekybos ir vystymosi konferencijai, patvirtintas 2010 m. Tarptautinio kakavos susitarimo (toliau – Susitarimas) tekstas;

               (2)

               dėl Susitarimo derėtasi siekiant juo pakeisti iki 2012 m. rugsėjo 30 d. pratęstą 2001 m. Tarptautinį kakavos susitarimą (toliau – 2001 m. Susitarimas);

               (3)

               pasirašyti Susitarimą galima nuo 2010 m. spalio 1 d. iki 2012 m. rugsėjo 30 d. ir tuo pačiu laikotarpiu galima deponuoti jo ratifikavimo, priėmimo arba patvirtinimo dokumentus;

               (4)

               Susitarimo tikslai atitinka bendrą prekybos politiką;

               (5)

               Europos Sąjunga yra 2001 m. Susitarimo Šalis; Tarybos sprendimu 2011/634/ES (1) jau buvo įgaliota pasirašyti Susitarimą ir deponuoti jo laikino taikymo dokumentą. Todėl Sąjunga yra suinteresuota sudaryti Susitarimą,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas 2010 m. Tarptautinis kakavos susitarimas (toliau – Susitarimas) (2).
   2 straipsnis
   Tarybos pirmininkas Sąjungos vardu deponuoja Susitarimo 54 straipsnyje numatytus aktus (3).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. kovo 26 d.

            Tarybos vardu

            Pirmininkas

         N. WAMMEN

      (1)  OL L 259, 2011 10 4, p. 7.

      (2)  Susitarimo tekstas buvo paskelbtas kartu su sprendimu dėl pasirašymo, OL L 259, 2011 10 4, p. 8.

      (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 1998 m. vasario 12 d. Tarybos sprendimas dėl Konvencijos šalių konferencijos penktajame susitikime priimtų Bonos konvencijos dėl migruojančių laukinių gyvūnų rūšių išsaugojimo I ir II priedų pakeitimų patvirtinimo Europos bendrijos vardu

text:
Svarbus teisinis pranešimas

|

31998D0145

Oficialusis leidinys L 046 , 17/02/1998 p. 0006 - 0007

		Tarybos sprendimas1998 m. vasario 12 d.dėl Konvencijos šalių konferencijos penktajame susitikime priimtų Bonos konvencijos dėl migruojančių laukinių gyvūnų rūšių išsaugojimo I ir II priedų pakeitimų patvirtinimo Europos bendrijos vardu(98/145/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130s straipsnio 1 dalį, 228 straipsnio 2 dalies pirmąjį sakinį ir 228 straipsnio 3 dalies pirmąją pastraipą,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi vadovaujantis Sprendimu 82/461/EEB [3] Europos bendrija yra Migruojančių laukinių gyvūnų rūšių išsaugojimo konvencijos Susitariančioji Šalis,kadangi 1997 m. balandžio 10–16 d. d. Ženevoje vykusiame Šalių konferencijos penktajame susitikime Konvencijos I priedas buvo papildytas dvidešimt viena, o II priedas – dvidešimt dvejomis migruojančiomis rūšimis, kurioms gresia išnykimas; kadangi Bendrijai šiame susitikime atstovavo Komisija;kadangi vienuolikai iš minėtų rūšių yra taikoma 1979 m. balandžio 2 d. Tarybos direktyva 79/409/EEB dėl laukinių paukščių apsaugos [4];kadangi, remiantis Konvencijos XI straipsniu, Konvencijos priedų pakeitimai įsigalioja praėjus devyniasdešimčiai dienų po Šalių konferencijos susitikimo, kuriame jie buvo priimti, ir yra taikomi visoms Konvencijos šalims narėms, išskyrus tas, kurioms pagal to straipsnio 6 dalį daroma išlyga;kadangi Bendrijai yra būtina patvirtinti Susitariančiųjų Šalių penktajame susitikime priimtus Konvencijos XI straipsnyje nustatytus Konvencijos I ir II priedų pakeitimus,PRIĖMĖ ŠĮ SPRENDIMĄ:1 straipsnisEuropos bendrijos vardu patvirtinama, kad Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola rūšys būtų įtrauktos į Migruojančių laukinių gyvūnų rūšių išsaugojimo konvencijos I priedą, o Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola – į jos II priedą.2 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1998 m. vasario 12 d.Tarybos varduPirmininkasJ. Battle[1] OL C 267, 1997 9 3, p. 66.[2] OL C 339, 1997 11 10.[3] OL L 210, 1982 7 19, p. 10.[4] OL L 103, 1979 4 25, p. 1.--------------------------------------------------